Rezultatele concretizate în lucrări științifice erau publicate în "Analele Institutului Meteorologic al României", care au apărut între anii 1885–1903, sau comunicate la reuniuni științifice internaționale. Pentru lucrările prezentate la Expoziția Universală de la Paris din 1889 ("Régime pluviometrique de Roumanie", "Carte du régime pluviométrique de Roumanie 1/1 000 000" și "Album climatologique de Roumanie"), Institutul a fost distins cu medalia de argint.